ELTE BTK, FILOZÓFIA INTÉZET, 2016/17, I. (őszi) félév

Kódok:

időpont: ld. lent helyszín:

a kurzus címe: Iszlám. Modern kihívások a kurzus előadója: Gyöngyösi Csilla

*A kurzus célja:*

Általános bevezetés az iszlám modern kihívásaiba. Ez az óra azok számára hasznos, akik már hallgattak iszlám-tematikájú órákat, így az alapfogalmakkal és alap-problémákkal tisztában vannak, ezek magyarázatára a kurzus keretén belül nem kerül sor. A kurzus során olyan, a jelenkorban is fontos problémák kerülnek felvetésre, amik értelmezésre és elmélyült magyarázatra szorulnak.

*A jegyszerzés feltételei:*

Írásbeli vizsga a félév végén a megadott kötelező szakirodalomból. A vizsga menete a következő: két esszé az olvasmányok alapján 30-30 pont. Feleletválasztós teszt: 40 pont. Osztályozás: 0-60 pont = 1; 61-70 = 2; 71-80 = 3; 81-90 = 4. 91-100 = 5.

*Egyéb megjegyzések:*

**Az órák tömbösítve vannak**. Időpontok: **szept. 22, csütörtök**, 14-15.30, 16-17.30; **szept. 23, péntek**, 14-15.30, 16-17.30; **okt. 31, hétfő**, 12-13.30, 14-15.30, 16-17.30; **nov. 1, kedd**, 12-13.30, 14-15.30, 16-17.30. A kurzust csak az vegye fel, aki teljesen biztos benne, hogy el is akarja végezni, mert a kurzus első időpontjában már nincs lehetőség ingyenes leadásra. Az óra előadás. Az angol nyelvtudás az olvasmányok miatt alapfeltétel.

*Az órák tematikája és kötelező szakirodalma:*

1. *A nők helyzete az iszlámban*. Modern kihívások, hidzsáb-viselési viták: hidzsáb, niqáb, burka, burkini, identitás-keresések és viták. A nők helyzete az iszlámban: női imámok és női Korán-magyarázók, a nők szerepének hagyományos értelmezése a Korán és a szunna alapján. Iszlám és gender.

2. *A dzsihád*. Egy fogalom változásai és értelmezési keretei. Szalafizmus, wahhábizmus, politikai iszlám. Politikai mozgalmak, vallás és politika viszonyai, szekularizmus. Kompatibilis-e az iszlám az európai társadalmakkal? Sarí’a, iszlámjog, útkeresések.

3. *Szunna-értelmezések*: fundamentalizmus, pluralizmus, hadísz-kutatás, új irányzatok a Korán-exegézisben. A jelenkor kihívásai az idzstihád fogalmának magyarázatán keresztül.

4. *Narratívák az iszlámról*. A modern közbeszéd és sajtó narratívái példákon keresztül. A Said-Lewis vita.

5. *Az iszlám és más vallások*. Káfir, musrik, szent könyvek, ahl al-kitáb, hadíszok zsidókról és keresztényekről. A Korán vonatkozó ájáinak kontextusa és a kontextus szerepe a magyarázatkor. Miért nem lehet a koránt a Bibliához hasonlóan olvasni? Muszlim volt-e Ábrahám, Mózes és Jézus?

Kötelező irodalom:

1. Ibrahim M. Abu Rabi’, ed., *The Blackwell Companion to Contemporary Islamic Thought*. Blackwell, Oxford, 2006.

2. Khaled Abou El Fadl, *The Great Theft. Wrestling Islam from the Extremists*. PerfectBound.

3. Syed Muhammad Naquib al-Attas, *Islam and Secularism*. ISTAC, Kuala Lumpur, 1993

4. Fadwa El Guindi, *Veil. Modesty, Privacy and Resistance*. Berg, Oxford, 1999.

5. Edward Said, *Orientalizmus*. Európa, Budapest, 2000.

*További irodalom:*

1. Rostoványi Zsolt, *Az iszlám világ és a nyugat*. Corvina, Budapest, 2004.

2. Jonathan A. C. Brown, *Misquoting Muhammad*. Oneworld, Oxford, 2014

3. Fazlur Rahman, *Revival and Reform in Islam*. Oneworld, Oxford, 2006

4. Fatema Mernissi, *The Veil and the Male Elite*. Perseus, 1991.

A szaktanár elérhetősége:

csilla.nelli.gyongyosi@gmail.com